Business News: साइरस मिस्त्री को पुन: निदेशक बनाने के एनसीएलएटी के फैसले पर उच्चतम न्यायालय ने लगाई रोक: टीसीएस - supreme court stays tcs on nclat's decision to make cyrus mistry a director | Navbharat Times
ELECTION_TOPBAND_1582558166987
supreme court stays tcs on nclat's decision to make cyrus mistry a director
नयी दिल्ली, 10 जनवरी (भाषा) देश की सबसे बड़ी सूचना प्रौद्योगिकी सेवा कंपनी टीसीएस ने शुक्रवार को कहा कि साइरस मिस्त्री को पुन: कंपनी का निदेशक बनाने के राष्ट्रीय कंपनी कानून अपीलीय न्यायाधिकरण (एनसीएलएटी) के फैसले पर उच्चतम न्यायालय ने रोक लगा दी है। टीसीएस ने एनसीएलएटी के निर्णय के खिलाफ उच्चतम न्यायालय में याचिका दायर की थी। टीसीएस ने कहा, ‘‘माननीय उच्चतम न्यायालय ने 10 जनवरी के आदेश में एनसीएलएटी के उक्त फैसले पर रोक लगा दी है और मामले को अगली तारीख की सुनवाई के लिये सूचीबद्ध कर दिया है।’’ उच्चतम न्यायालय ने मिस्त्री को पुन: टाटा समूह का
भाषा | Updated: 10 Jan 2020, 09:25:00 PM IST
नयी दिल्ली, 10 जनवरी (भाषा) देश की सबसे बड़ी सूचना प्रौद्योगिकी सेवा कंपनी टीसीएस ने शुक्रवार को कहा कि साइरस मिस्त्री को पुन: कंपनी का निदेशक बनाने के राष्ट्रीय कंपनी कानून अपीलीय न्यायाधिकरण (एनसीएलएटी) के फैसले पर उच्चतम न्यायालय ने रोक लगा दी है। टीसीएस ने एनसीएलएटी के निर्णय के खिलाफ उच्चतम न्यायालय में याचिका दायर की थी। टीसीएस ने कहा, ‘‘माननीय उच्चतम न्यायालय ने 10 जनवरी के आदेश में एनसीएलएटी के उक्त फैसले पर रोक लगा दी है और मामले को अगली तारीख की सुनवाई के लिये सूचीबद्ध कर दिया है।’’ उच्चतम न्यायालय ने मिस्त्री को पुन: टाटा समूह का कार्यकारी चेयरमैन बनाने के एनसीएलएटी के निर्णय पर भी रोक लगा दी है। टीसीएस ने शेयर बाजार को अलग से बताया कि वह दिसंबर तिमाही के परिणाम की घोषणा 17 जनवरी को करेगी। कंपनी ने तीसरे अंतरिम लाभांश के भुगतान के लिये 25 जनवरी रिकॉर्ड तिथि तय की है। उसने कहा कि निदेशक मंडल परिणाम को मंजूरी देने के लिये 17 जनवरी को बैठक करेगा। निदेशक मंडल शेयरधारकों को तीसरा अंतरिम लाभांश देने पर भी विचार करेगा।
Web Title supreme court stays tcs on nclat's decision to make cyrus mistry a director(News in Hindi from Navbharat Times , TIL Network)